ดิฉันมี เพศสัมพันธ์ กับแฟน ในวันที่ ปจด มาวันสุดท้าย14 มกราคม แต่ว่สก็ได้ทานยาคุมฉุกเฉิน ทีเดียว 2 เม็ด แต่เดือนนี้ 18 ก .พ แล้ว ปจด ยังไม่มาเลย ( ลองนึกดู เดือนที่แล้ว ปจด น่าจะมาวันที่ 11-12) ลองซื้อที่ตรวจครรภ์ มาตรวจ เป็น 10 อันแล้ว ก็ขึ้นแค่ 1 ขีดที่ตัว c * เลยสงสัยว่าดิฉันท้อง หรือ เป็นผลข้างเคียงของยาคุมฉุกเฉิน
สวัสดีค่ะ หากวันที่มีเพศสัมพันธ์ นับได้ไม่เกิน 7 วันจากวันแรกที่มีประจำเดือนมา จะถือว่าอยู่ในระยะปลอดภัย โอกาสในการตั้งครรภ์นั้นถือว่าน้อยมาก ซึ่งจริงๆ แล้วอาจไม่จำเป็นต้องทานยาคุมฉุกเฉินก็ได้ แต่หากเลย 7 วันแล้ว โอกาสในการตั้งครรภ์ก็อาจมีได้ แต่หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%ส่วนการที่ประจำเดือนไม่มา หากได้ตรวจหาการตรวจหาการตั้งครรภ์ถึง 10 ครั้งแล้ว พบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะ โดยการขึ้นขีดที่ตัว C ก็คือส่วนของ control ซึ่งแปลว่าแผ่นทดสอบปกติดีและทดสอบได้ถูกต้องแล้วค่ะดังนั้น การที่ประจำเดือนยังไม่มา จึงอาจเกิดจาก- ผลของยาคุมฉุกเฉิน ที่อาจทำให้มีประจำเดือนมาช้าได้- การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็วแนะนำควรรอประจำเดือนไปอีกซักระยะก่อนค่ะ ประจำเดือนน่าจะมาในที่สุด